Merkezê Çapemenîya Hêzanê Sûrîyeya Demokratîke (QSD) da zanayene çeteyê ke hetê teşkîlatê îstîhbaratê tirkan MÎTî ra binê nameyê Artêşa Neteweyîye ya Sûrîye de ardê têhet seba ke teberê Sûrîye de wezîfe bikerî yenê amadekerdene.
QSDyî vat: ''Nê çeteyî sey wezîfeyê hîrêyinî ame namekerdene. Goreyê perspektîfanê MÎTî hîrê nimreyê dorê wezîfeyanê teberî nîşan dano. Wezîfeyê yewinî Libya û wezîfeyê dîyênî zî Azarbeycanî îfade keno. Goreyê pêkerdişanê nuştekîyan ê ke kewtê destê ma çeteyî do semedê wezîfeyê hîrêyinî 2 hezar û 500 dolar meaş bîgêrê. Goreyê çimeyêkê wayîrê zanayîşî MÎT û serçeteyî do nê çeteyan bişawê Yemen û Başûrê Kurdîstanî. Yeno waştene ke nê çeteyî pîya bi artêşa tirke vera PKKyî şer bikerê.''
